Apakah Sambungan Kegunaan Kunci?
Sambungan Kegunaan Kunci (KUE) mentakrifkan bagaimana sijil boleh digunakan. Anda boleh menggunakan sambungan kegunaan kunci untuk menghadkan operasi yang boleh dilaksanakan oleh kunci awam dalam sijil. Sebagai contoh, anda boleh mencipta sijil untuk menandatangani e-mel, tetapi tidak boleh  menyulitkannya. Sijil Kegunaan Kunci Tambahan (EKU) menyerupai KUE, tetapi ia mentakrifkan sijil dari segi “tujuan” (sebagai contoh, untuk menandatangani OCSP, mengenal pasti pelanggan SSL dan sebagainya). EKU adalah lebih baharu dan boleh dilanjutkan lebih daripada KUE, jadi ia sering dianggap sebagai mekanisme sekatan penggunaan. Anda boleh mengkonfigurasi Sambungan Kegunaan Kunci Tambahan kemudian dalam pembantu ini.

Anda boleh gunakan Sambungan Kegunaan Kunci berikut:

Tandatangan: Pilih ini apabila kunci awam sijil digunakan dengan mekanisme tandatangan digital untuk menyokong perkhidmatan keselamatan selain daripada menandatangani sijil.

Tanpa Sangkalan: Pilih ini apabila kunci awam sijil digunakan untuk mengesahkan tandatangan digital yang digunakan untuk membekalkan perkhidmatan tanpa sangkalan yang melindungi terhadap penafian palsu sesetengah tindakan. Tanpa Sangkalan memastikan pihak dalam pertikaian tidak boleh menolak atau menafikan kesahihan kenyataan atau kontrak. 

Pensiferan Kunci: Pilih ini apabila kunci awam sijil digunakan untuk menyulitkan kunci untuk sebarang tujuan. Pensiferan Kunci digunakan untuk pengangkutan kunci dan pembalutan kunci (atau pengurusan kunci).

Pensiferan Data: Pilih ini apabila kunci awam sijil digunakan untuk mensiferkan data pengguna selain daripada kunci kriptografi.

Persetujuan Kunci:  Pilih ini apabila kunci awam sijil digunakan untuk persetujuan kunci. Protokol persetujuan kunci (juga dikenali sebagai protokol pertukaran kunci) digunakan apabila kedua-dua pihak bersetuju dengan kunci digunakan di dalam sistem kripto kunci rahsia di mana kunci boleh dikongsi secara bebas dan selamat melalui mana-mana medium tidak selamat. (Sebagai contoh, jika kunci Diffie-Hellman digunakan untuk pengurusan kunci, sambungan ini disetkan.)

Tandatangan Sijil: Pilih ini apabila kunci awam sijil digunakan untuk mengesahkan tandatangan pada sijil kunci awam. Sijil dengan sambungan ini adalah sijil Autoriti Sijil (CA).  Jika sambungan ini diperuntukkan kepada sijil, “Gunakan sijil ini sebagai Autoriti Sijil” dalam Sambungan Kekangan Asas (BCE) mesti juga disetkan. BCE ditunjukkan kemudian dalam pembantu ini.

Tandatangan CRL: Pilih ini apabila kunci awam sijil digunakan untuk mengesahkan tandatangan pada Senarai Pembatalan Sijil (CRL).

Pensifer Sahaja: Hanya pilih ini apabila Persetujuan Kunci juga disetkan. Ia menunjukkan bahawa kunci awam sijil boleh digunakan untuk mensiferkan data semasa melaksanakan persetujuan kunci.

Penyahsifer Sahaja:  Pilih ini apabila Persetujuan Kunci juga disetkan. Ia menunjukkan bahawa kunci awam sijil boleh digunakan untuk menyahsiferkan data semasa melaksanakan persetujuan kunci.

Apakah maksud “Sambungan ini adalah kritikal”?
Ini juga dikenali sebagai “penunjuk kegentingan.” Ia adalah bendera yang mengarahkan perisian yang menggunakan sijil sama ada selamat mengabaikan Sambungan Kegunaan Kunci jika ia tidak mengenalinya. Sijil akan ditolak jika perisian tidak mengenali “sambungan kritikal.”